Anoreksio

La nocio anoreksio signifas senapetitecon, tio estas malintereso je nutrado. Okaze de psiĥa senapetiteco oni parolas pri „Anorexia nervosa” aŭ malsana magreco.

Senapetitecon povas kaŭzi ankaŭ medikamentoj aŭ drogoj (ekz. MDMA).

 Malsana magreco 
 Difino 
La malsana magreco estas psiĥa malsano, priskribebla kiel intence memkaŭzita pezoperdo. Tiu malsano okazas plej ofte ĉe puberulinoj, junulinoj inter 12 kaj 30, kelkfoje eĉ viroj.

Anoreksio komenciĝas plej ofte per deziro pri svelteco, tiel ke oni aplikas dieton por atingi tion. Se la deziro pri svelteco iĝas enorme granda, la dieto iĝas senkontrola. La tuta vivo de la koncernatoj direktiĝas je problemoj de la nutrado. Ili kalkulas ĉiun kalorion kaj sentas sin malbone, se ili iufoje pli manĝas. Ĉe la pacientoj inter 12 kaj 20 jaroj la saniĝaj ŝancoj estas grandaj, sed ili malpliiĝas kun la aĝiĝo. La malsana magreco restas longe nerimarkita ĉe la amikoj kaj parencoj, la malsana persono tute retiriĝas kaj okupiĝas nur pri la kalorioj.

Krom la pezoperdo, la tipaj kondutoj
 malsaneca nutrodepreno, memvola malsateco
 socia izoliĝo
 troigita junulara kaj magra idealo ĝis fanatika magreco-deziro
 troigita korpa aktivado kaj ekscesa sportumo
 aŭ ekscesa meditado, plej bone en malkomforta pozicio, tiel ke ankaŭ la teno de la pozicio kostas aldonajn kaloriojn
 apliko de apetitoreduktiloj
 honto, sed samtempe ankaŭ kaŝa fiero, ke oni sukcesas regi siajn "bestajn instinktojn" (baze la apetiton kaj malsaton), pli bone ol la mense malfortaj "normalaj homoj" sukcesas (kiuj parte eĉ ne klopodas regi sian apetiton)
 vola vomado

Kutime la malsufiĉo de kalorioj ĉe virinaj pacientinoj kaŭzas ke ŝanĝiĝas la hormona ekvilibro kaj ĉesas la menstruo. Kaj ĉe viraj kaj virinaj pacientoj la hormona malekvilibro krome ofte kaŭzas pli fortan korpan hararon, kaj krome entute malaltigas la libidon. Ofta vomado por seniĝi de manĝita nutraĵo portas la aldonan problemon, ke ĝi eligas ne nur la nutraĵon, sed ankaŭ korpajn digestilojn, kaj tiel aldone perturbas la kemian mastrumadon de la korpo. La malsufiĉo de kalorioj en la korpo kaŭzas pli fortan senton de frosto, kaj dumjara anoreksio 

 Bazoj 
 La bazo de la malsana magreco estas plej ofte la tro alte metitaj postuloj je la propra korpo. Tiujn postulojn pri magreco komunikas la medio.
 aliaj psikaj kaŭzoj, kiel depresio
 La malsana magreco foje aperas kiel flank-malsano kun alia malsano, kvankam almenaŭ ekde la dua duono de la 20-a jarcento psikaj kaŭzoj de la malsano estas la senkompare pli oftaj. Tial oni ekde tiam distingas la pskian anoreksion (nomata "anoreksio nervoza", kodo F50 en la Klasifiko Internacia de Malsanoj, KIM), de simpla simptomo de tro forta korpopezo kadre de aliaj malsanoj de interna medicino.

 Sekvoj 
 malrapidigita metabolismo (kiel ĉe ĉiuj malsatantoj)
 haŭtaj problemoj pro mankantaj vitaminoj, kemiaj elementoj
 senkalkiĝo de ostoj
 puberaj, seksaj perturboj (prokrastita menstruo)

 Traktado 
 stabiligo, reguligo de la nutrado
 psiĥa terapio
 hospitala prizorgo

 Vidu ankaŭ 
 Bulimio
 Nutromalsano
 Hilde Bruch

 Eksteraj ligiloj 

 http://www.eatingdisorderscentre.co.uk/iedc2.htm  
 http://www.mayoclinic.com/invoke.cfm?id=DS00294 
 https://web.archive.org/web/20030805080427/http://www.mando.se/ATTACHMENTS/PNAS-Bergh_et_al.pdf 

Kategorio:Psikaj malsanoj